open-index/open-wikipedia-markdown huggingface dataset:
ขุมทรัพย์สุดขอบฟ้า 4: อาณาจักรกะโหลกแก้ว

**ขุมทรัพย์สุดขอบฟ้า 4: อาณาจักรกะโหลกแก้ว** () เป็นภาพยนตร์ภาคที่ 4 ในซีรีส์ของ อินเดียน่า โจนส์ เป็นภาพยนตร์แอ็คชั่น ออกฉายวันที่ 22 พฤษภาคม ค.ศ. 2008 กำกับโดย สตีเวน สปีลเบิร์ก และร่วมเขียนเรื่องโดย จอร์จ ลูคัส อำนวยการสร้างโดย แฟรงก์ มาร์แชล เดนิส แอล. สจ๊วต จอร์จ ลูคัส แคธรีน เคนเนดี ภาพยนตร์เรื่องนี้ถ่ายทำที่เกาะฮาวาย โดยเซ็ตฉากขึ้นมาให้เป็นป่าดงดิบในประเทศเปรู และอีกส่วนหนึ่งของการถ่ายทำคือที่ลอสแอนเจลิส

## เรื่องย่อ
ปี 1957 ในช่วง สงครามเย็น **อินเดียน่า โจนส์** (แฮร์ริสัน ฟอร์ด) และสหายของเขา **แมค** (เรย์ วินสโตน) ได้หลบหนีการตามล่าจากสายลับโซเวียตและได้กลับไปยังมหาวิทยาลัยมาร์แชลบ้านเกิดของ**โจนส์** เพื่อนของเขาที่เป็นหัวหน้าภาควิชาไม่พอใจกับการกระทำครั้งล่าสุดของเขาและไล่เขาออกจากมหาลัย ในระหว่างที่โจนส์เดินทางไปยังเมืองเขาก็พบกับ **มัตต์ วิลเลียมส์** (ไชอา เลอบัฟ) และ **มาเรียน ราเวนวูด** (คาเรน อัลเลน) ต้องเดินทางข้ามโลกเพื่อออกตามหากะโหลกแก้วศักดิ์สิทธิ์ และต้องต่อสู้กับศัตรูคือเหล่าสายลับรัสเซีย ภายใต้การนำทีมของ **อีริน่า สปัลโก้** (เคต แบลนเชตต์) ที่ต้องการกะโหลกแก้วมาครอบครองเช่นกันและโจนส์ก็มารู้ทีหลังว่า**มัตต์**เป็นลูกชายของเขา

## นักแสดง

## ภาคต่อ

หลังจาก ขุมทรัพย์สุดขอบฟ้า ภาคที่ 4 ออกฉายเมื่อปี 2008 แล้ว ซึ่ง จอร์จ ลูคัส มีแผนการสร้างภาพยนตร์ภาคที่ 5 เมื่อเดือนมิถุนายนที่ผ่านมา มีข่าวลือว่าในภาคต่อไป แฮร์ริสัน และ ไชอา จะออกตะลุยสามเหลี่ยมเบอร์มิวดา บริเวณหนึ่งในมหาสมุทรแอตแลนติกเหนือที่เชื่อกันว่ามีเครื่องบินและเรือหายสาบสูญไปอย่างลึกลับจำนวนมาก ข่าวลือนี้ระบุด้วยว่าภาพยนตร์จะเปิดกล้องในปี 2011 แต่ผู้อำนวยการสร้าง แฟรงก์ มาร์แชลล์ ออกมาปฏิเสธอย่างทัน ว่าโครงการสร้างภาพยนตร์เรื่องนี้ยังอยู่ในขั้นค้นคว้าข้อมูล และยังไม่มีสรุปใด ๆ ที่ชัดเจน ข่าวลือดังกล่าวยังมีความเป็นไปได้ เพราะ ไชอา เปิดเผยว่าเขาได้รับการทาบทามเรียบร้อยแล้ว

## อ้างอิง

## ดูเพิ่ม
* ขุมทรัพย์สุดขอบฟ้า
* ขุมทรัพย์สุดขอบฟ้า 2 ตอน ถล่มวิหารเจ้าแม่กาลี
* ขุมทรัพย์สุดขอบฟ้า 3 ตอน ศึกอภินิหารครูเสด

## แหล่งข้อมูลอื่น
* เว็บไซต์ทางการ
* Indiana Jones and the Kingdom of the Crystal Skull ที่เว็บไซต์ IMDb
* Indiana Jones and the Kingdom of the Crystal Skull ที่เว็บไซต์ Allmovie
* Indiana Jones and the Kingdom of the Crystal Skull (2008) ที่เว็บไซต์ สยามโซน

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์โลดโผน
หมวดหมู่:ภาพยนตร์ที่กำกับโดย สตีเวน สปีลเบิร์ก
หมวดหมู่:ภาพยนตร์โดยลูคัสฟิล์ม
หมวดหมู่:ภาพยนตร์ภาคต่อ
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในประเทศบราซิล
หมวดหมู่:ภาพยนตร์ที่มีฉากในสหรัฐ
หมวดหมู่:ภาพยนตร์ที่มีฉากในประเทศเปรู
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ที่มีฉากในรัฐเนวาดา
หมวดหมู่:ภาพยนตร์ที่ถ่ายทำในรัฐคอนเนทิคัต
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์ผจญภัยโลดโผนอเมริกัน
อัศวัชร์ อภัยวงศ์

**นายอัศวัชร์  อภัยวงศ์** นักธุรกิจและนักการเมืองไทย อดีตเลขาธิการพรรคถิ่นไทย และอดีตกรรมการบริหารพรรครวมใจไทยชาติพัฒนา

## ประวัติ
นายอัศวัชร์ อภัยวงศ์ เกิดเมื่อวันที่ 13 ตุลาคม พ.ศ. 2495 เดิมมีชื่อว่า **อัศวิน อภัยวงศ์** เป็นบุตรชายของนายประยูร อภัยวงศ์ (อดีตสมาชิกสภาผู้แทนราษฎรจังหวัดพิบูลสงคราม) กับนางสราญ อภัยวงศ์ เกิดที่อำเภออรัญประเทศ จังหวัดสระแก้ว จบการศึกษาระดับปริญญาตรีจากคณะโบราณคดี มหาวิทยาลัยศิลปากร

## การทำงาน
นายอัศวัชร์ อภัยวงศ์ มีบทบาททางการเมืองด้วยการเป็นบรรณาธิการหนังสือพิมพ์และนิตยสารแนวการเมืองหลายฉบับ และเป็นสมาชิกในกลุ่ม "มดงาน" รับตำแหน่งเลขาธิการพรรคถิ่นไทย ที่มี ดร.พิจิตต รัตตกุล เป็นหัวหน้าพรรค ในการเลือกตั้งปี พ.ศ. 2544 นายอัศวัชร์ได้ลงเลือกตั้งในสังกัดพรรคถิ่นไทย ในเขต 12 กรุงเทพมหานคร (เขตจตุจักร) แต่ไม่ได้รับการเลือกตั้ง และในการเลือกตั้งปี พ.ศ. 2548 นายอัศวัชร์ได้ลงเลือกตั้งอีกครั้งในสังกัดพรรคประชาธิปัตย์ ในเขต 13 กรุงเทพมหานคร (เขตดอนเมือง) ก็ไม่ได้รับการเลือกตั้งอีก

ในปี พ.ศ. 2550 นายอัศวัชร์ ได้เข้าร่วมก่อตั้งพรรครวมใจไทยชาติพัฒนา กับ ดร.พิจิตต รัตตกุล และต่อมาก็เป็นผู้บริหารพรรคการเมืองใหม่ด้วย

ในปี พ.ศ. 2555 นายอัศวัชร์เป็นที่ปรึกษาของผู้ว่าราชการกรุงเทพมหานคร (หม่อมราชวงศ์สุขุมพันธุ์ บริพัตร)

## อ้างอิง

## แหล่งข้อมูลอื่น
* ยุทธจักรนักเขียน (คอลัมน์ : วาณิช จรุงกิจอนันต์) 

หมวดหมู่:บุคคลจากอำเภออรัญประเทศ
หมวดหมู่:ชาวไทยเชื้อสายเขมร
หมวดหมู่:สกุลอภัยวงศ์
หมวดหมู่:นักธุรกิจชาวไทย
หมวดหมู่:นักหนังสือพิมพ์ชาวไทย
หมวดหมู่:นักการเมืองจากจังหวัดสระแก้ว
หมวดหมู่:พรรคประชาธิปัตย์
หมวดหมู่:พรรคถิ่นไทย
หมวดหมู่:พรรคมัชฌิมาธิปไตย
หมวดหมู่:พรรคสังคมประชาธิปไตยไทย
หมวดหมู่:พรรคชาติพัฒนา (พ.ศ. 2550)
หมวดหมู่:บุคคลจากคณะโบราณคดี มหาวิทยาลัยศิลปากร
ไซนั่ง

**ไซนั่ง** เป็นเครื่องมือประมงชนิดหนึ่งใช้จับปลาและกุ้งมีลักษณะคล้ายโพงพาง พบในท้องถิ่นภาคใต้โดยเฉพาะบริเวณทะเลสาบสงขลา โดยมีการใช้ไฟล่อให้สัตว์น้ำเข้ามา และถือเป็นเครื่องมือประมงที่ผิดกฎหมายตามคำสั่งของ คสช.

## แหล่งข้อมูลอื่น

* http://www.kohyor.thaigov.net/pictour/work05.htm 

หมวดหมู่:อุปกรณ์
หมวดหมู่:การประมง
ทัวร์มาลีน

**ทัวร์มาลีน** () เป็นแร่ในกลุ่มซิลิเกต ที่มีส่วนประกอบของอะลูมิเนียม เหล็ก แมกนีเซียม โซเดียม  ลิเทียมหรือโปแตสเซียม

## แหล่งที่พบ
;ในประเทศไทย
:สามารถพบทัวร์มาลีนสีเขียวที่จังหวัดเชียงใหม่ ทัวร์มาลีนสีดำพบในหินเพกมาไทต์ทั่วๆไป ทัวร์มาลีนสีเขียวแก่ใสพบได้ที่จังหวัดจันทบุรี และทัวร์มาลีนสีชมพูพบได้ที่ตำบลปากทรง อำเภอพะโต๊ะ จังหวัดชุมพร

;ในต่างประเทศ
:สามารถพบในประเทศบราซิล แอฟริกา แทนซาเนีย ไนจีเรีย เคนยา มาดากัสการ์ โมซัมบิก นามิเบีย อัฟกานิสถาน ปากีสถาน ศรีลังกาและมาลาวี

## อ้างอิง

## แหล่งข้อมูลอื่น

* ข้อมูลแร่ทัวร์มาลีน กรมทรัพยากรธรณี

หมวดหมู่:แร่อะลูมิเนียม
หมวดหมู่:แร่เหล็ก
หมวดหมู่:แร่ลิเทียม
หมวดหมู่:แร่โซเดียม
หมวดหมู่:แร่แมงกานีส
หมวดหมู่:แร่โบเรต
หมวดหมู่:อัญมณี
ฟุตซอลชิงแชมป์โลก 2008

**การแข่งขันฟุตซอลชิงแชมป์โลก 2008** หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 6 ซึ่งจัดขึ้นที่ประเทศบราซิล ระหว่างวันที่ 30 กันยายน - 19 ตุลาคม พ.ศ. 2551 มีทีมชาติต่างๆเข้าร่วมแข่งขันทั้งสิ้น 20 ทีม 

ทีมที่ชนะเลิศคือ บราซิลโดยชนะทีมชาติสเปนไปในการดวลจุดโทษ 4-3 ภายหลังจากเสมอกัน 2 ประตูต่อ 2

## การเสนอตัวเป็นเจ้าภาพ

## การตลาด
### สัญลักษณ์

### โปสเตอร์

### ตุ๊กตาสัญลักษณ์

### ลูกฟุตบอล

### สิทธิการออกอากาศ
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 20:15-22:15 น., 22:15-00:15 น. และ 01:30-03:30 น. ให้แก่อาร์.เอส.บีเอส (RSBS) ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2008 ผ่านทาง สถานีโทรทัศน์ไทยทีวีสี ช่อง 3, สถานีโทรทัศน์โมเดิร์นไนน์ทีวี (ช่อง 9 อ.ส.ม.ท.) และ สถานีวิทยุโทรทัศน์แห่งประเทศไทย (สทท.11) โดยมีการถ่ายทอดสดกลับมายังประเทศไทยทั้งหมด 12 นัดจากทั้งหมด 56 นัดของรายการแข่งขัน และ การถ่ายทอดสดทุกนัดจะไม่มีโฆษณาคั่น

สำหรับโปรแกรมการถ่ายทอดสดฟีฟ่าฟุตซอลชิงแชมป์โลก 2008 มีดังนี้ 

## สนาม

## ทีมที่ผ่านเข้ารอบสุดท้าย
### ทีมเจ้าภาพ
ฟุตซอลทีมชาติบราซิล ได้ผ่านเข้ารอบอัตโนมัติ เนื่องจากเป็นเจ้าภาพจัดการแข่งขัน

### ทีมจากที่ผ่านเข้ารอบทวีปต่างๆ

## การจับสลากแบ่งสาย
ทั้ง 20 ทีม ที่ผ่านเข้ารอบสุดท้าย ได้มีการจับสลากแบ่งสายขึ้น เมื่อวันที่ 10 กรกฎาคม 2551 ที่ เมืองบราซิเลีย ประเทศบราซิล โดยการแข่งขัน รอบแรก จะแบ่ง เป็น 4 กลุ่มกลุ่มละ 5ทีม

### รอบแรก
ทำการแข่งขันแบบพบกันหมดภายในกลุ่ม คัดเอาอันดับ 1 และ 2 เข้ารอบแบ่งกลุ่ม รอบสอง ต่อไป 

#### กลุ่ม เอ

----

----

----

----

----

#### กลุ่ม บี

----

----

----

----

----

#### กลุ่ม ซี

----

----

----

----

----

#### กลุ่ม ดี

----

----

----

----

----

### รอบสอง
ทำการแข่งขันแบบพบกันหมดแล้วคัดเอา2อันดับแรก เข้ารอบรองชนะเลิศ

#### กลุ่ม อี

#### กลุ่ม เอฟ

## รอบรองชนะเลิศ

## รอบชิงอันดับ 3

## รอบชิงชนะเลิศ

## ชนะเลิศ

## รางวัล

## สถิติ

## อ้างอิง

## แหล่งข้อมูลอื่น

2008
หมวดหมู่:การแข่งขันฟุตบอลนานาชาติที่ประเทศบราซิลเป็นเจ้าภาพ
แบบชนิดข้อมูลนามธรรม

**แบบชนิดข้อมูลนามธรรม** () หมายถึงแบบชนิดข้อมูลซึ่งแสดงถึงระบบการจัดการข้อมูล โดยแสดงถึงบริการและกฎเกณฑ์ในการจัดการข้อมูลนั้น ๆ แต่ไม่ได้กล่าวถึงวิธีการสร้างบริการต่าง ๆ

## ประเภทของแบบชนิดข้อมูลนามธรรม

### แบ่งตามรูปแบบโครงสร้าง (มิติ)
* **แบบชนิดข้อมูลนามธรรมศูนย์มิติ (zero dimension ADT)** หมายถึงประเภทข้อมูลนามธรรมที่ไม่มีลำดับของข้อมูล ซ้ายขวา เช่น แถวลำดับแบบจับคู่, เซต
* **แบบชนิดข้อมูลนามธรรมหนึ่งมิติ (one dimension ADT)**  หรือที่เรียกว่า **แบบชนิดข้อมูลนามธรรมเชิงเส้น**หรือ**โครงสร้างข้อมูลเชิงเส้น** (linear ADT, linear data structure) หมายถึง ประเภทข้อมูลอย่างย่อที่มีลำดับหนึ่งอัน เช่น ก่อน-หลัง ซ้าย-ขวา อาทิ รายการ, กองซ้อน, แถวคอย, แถวคอยสองหน้า, แถวคอยลำดับความสำคัญ
* **แบบชนิดข้อมูลนามธรรมสองมิติ (two dimension ADT)** หมายถึงแบบชนิดข้อมูลนามธรรมที่มีลำดับสองอัน เช่น ต้นไม้ ซึ่งมีลำดับสองแบบ คือ พี่-น้อง และ พ่อ-ลูก

### แบ่งตามการซ้ำกันและลำดับของข้อมูล
* ไม่อนุญาตให้ซ้ำกันได้ เรียกว่า เซต (set) ได้แก่ ต้นไม้บางชนิด, ตารางแฮช
* ไม่มีลำดับของข้อมูล เรียกว่า คอลเลคชั่น
* ใช้ลำดับตามการเข้าออกข้อมูล
** เข้าก่อนออกก่อน (First In First Out: FIFO) เรียกว่า แถวคอย หรือ คิว
** เข้าก่อนออกทีหลัง (Last In First Out: LIFO) เรียกว่า กองซ้อน
** อื่น ๆ อาทิ แถวคอยสองหน้า แถวคอยลำดับความสำคัญ

## อ้างอิง

## ดูเพิ่ม
* โครงสร้างข้อมูล


หมวดหมู่:ชนิดข้อมูล
หมวดหมู่:ทฤษฎีแบบชนิด
เซต (โครงสร้างข้อมูล)

**เซต** () หมายถึงแบบชนิดข้อมูลนามธรรมที่ไม่อนุญาตให้ซ้ำกัน แต่ไม่เรียงลำดับสมาชิก เซตจึงถูกนำมาใช้ในการตรวจสอบความซ้ำกันของข้อมูล

โครงสร้างข้อมูลที่เป็นเซต ได้แก่ ต้นไม้ค้นหาและตารางแฮช เพียงแต่ต้นไม้จะเก็บข้อมูลที่เปรียบเทียบได้ (Comparable) เท่านั้น ส่วนตารางแฮชไม่มีเงื่อนไขนี้

## จุดเด่นของเซต
เซตมีจุดเด่นในการไม่อนุญาตให้ซ้ำกัน อาจใช้ตรวจสอบการซ้ำกันของข้อมูล นอกจากนั้นแล้วเงื่อนไขการไม่ซ้ำกันนี้ ทำให้การจัดการข้อมูลนั้นจัดการได้ง่าย และเข้าถึงอย่างรวดเร็ว เช่นต้นไม้ค้นหามีความเร็วเป็น O(log n)ส่วนตารางแฮชนั้นมีความเร็วในการเข้าถึงเป็นO(1)

## บริการที่มักจะมี
* การเพิ่ม ลบข้อมูล
* การค้นหาข้อมูล

## ความเร็วที่ใช้ในการทำงาน
เนื่องจากเงื่อนไขที่ไม่อนุญาตให้สมาชิกซ้ำกัน การจัดการจึงอาจทำให้มีความเร็วในการทำงานเพิ่มขึ้นได้ ด้วยการค้นหาบางสมาชิก เช่น ต้นไม้มีการค้นหามีการเปรียบเทียบ (comparable) และตัดการค้นหาสมาชิกบางส่วนที่ไม่ใช่เป้าหมาย ส่วน ตารางแฮชนั้นเพียงแค่ค้นหาแต่สมาชิกที่มีฟังก์ชันแฮชเดียวกันเท่านั้น ซึ่งมีจำนวนน้อยมาก

## มัลติเซต
มัลติเซต  คล้ายมัลติเซตในคณิตศาสตร์ ซึ่งโครงสร้างข้อมูลนี้เหมือนโคตรงสร้างข้อมูลเซต ยกเว้นอนุญาตให้สมาชิกซ้ำกันได้

* ไลบรารีแม่แบบมาตรฐานของภาษาซีพลัสพลัส ใช้ต้นไม้ค้นหาแบบทวิภาคที่มีโครงสร้างปรับสมดุลเองได้ในการสร้างมัลติเซต
* ไลบรารีมาตรฐานของภาษาไพธอนมี collections.Counter ซึ่งทำงานคล้ายมัลติเซต

## โครงสร้างข้อมูลที่เป็นตาราง
* Collectionที่แก้ไขให้ห้ามเพิ่มข้อมูลที่ซ้ำกัน แต่จะเข้าถึงข้อมูลได้ช้า
* ตารางแฮช 

## ดูเพิ่ม
* เซต

หมวดหมู่:แบบชนิดข้อมูลนามธรรม
หมวดหมู่:ชนิดข้อมูล
คอลเลกชัน

**Collection** หรือ **Container** หมายถึง แบบชนิดข้อมูลนามธรรมหรือวิธีการเก็บข้อมูล ซึ่งไม่สนใจการเรียงลำดับความสำคัญ สามารถให้ข้อมูลซ้ำได้ กล่าวคือสิ่งที่เก็บข้อมูลได้ถือว่าเป็น Collection

นิยามของ Collection เช่นนี้ส่งผลให้การเก็บข้อมูลหรือโครงสร้างข้อมูล ทุกชนิดเป็น Collection ด้วย Collection จึงอาจใช้ในความหมายว่าเป็นที่เก็บข้อมูลหรือโครงสร้างข้อมูลได้เช่น *Java Collections Framework*

## จุดเด่นของ Collection
Collection เป็นโครงสร้างข้อมูลพื้นฐานที่สุด อาจมีจุดเด่นสู้แบบชนิดข้อมูลนามธรรมหรือโครงสร้างข้อมูลอื่นๆที่ลงรายละเอียดไม่ได้ อาทิตารางแฮชก็เข้าถึงข้อมูลได้รวดเร็ว แถวคอยลำดับความสำคัญก็เข้าถึงข้อมูลตัวที่สำคัญที่สุดได้รวดเร็ว แต่ถึงอย่างไรก็ตามทุกโครงสร้างข้อมูลก็มีเงื่อนไข เช่น ตารางแฮชเก็บข้อมูลซ้ำกันไม่ได้ เป็นต้น เพราะฉะนั้น Collection มีจุดเด่นที่เห็นชัดเจนที่สุดคือ มีเงื่อนไขน้อยนั่นเอง

นอกจากนั้นแล้ว เนื่องจากการมีเงื่อนไขน้อย จึงทำให้ไม่ต้องจัดการข้อมูลมาก การเพิ่มข้อมูลจึงใช้เวลาคงที่ O (1)อีกด้วย จึงเหมาะสมกับเป็นที่เก็บข้อมูลที่เก็บมากๆ แต่ใช้น้อยๆ

## บริการที่มักจะมี
* การเพิ่ม-ลบข้อมูล/ชุดข้อมูล
* การค้นหาข้อมูล
* การหาความถี่ข้อมูล (frequency)
* การทำให้ว่าง
* การทำให้เป็นแถวลำดับ (to array)
## ความเร็วที่ใช้ในการทำงาน
หากกล่าวถึง Collection เฉพาะในความหมายว่าเก็บข้อมูลที่ซ้ำกันได้ และไม่เรียงลำดับความสำคัญ เนื่องจากการไม่มีเงื่อนไขของข้อมูล ส่งผลให้มีการเก็บข้อมูลหรือการเพิ่มสมาชิกรวดเร็ว เป็นเวลาคงที่ (O (1)) แต่การเข้าถึงจะช้า เพราะไม่มีการจัดการที่ดี ต้องไล่ทุกสมาชิก จึงทำให้เสียเวลาเป็นเชิงเส้นกับจำนวนข้อมูล (O (n))
## การสร้าง Collection
การสร้าง Collection อย่างง่ายอาจสร้างด้วยแถวลำดับ โดยเพิ่มสมาชิกตรงลำดับสุดท้าย ค้นหาสมาชิกโดยการใช้วงวน ไล่ทุกสมาชิกได้

## ดูเพิ่ม
* แบบชนิดข้อมูลนามธรรม
* โครงสร้างข้อมูล

หมวดหมู่:แบบชนิดข้อมูลนามธรรม
พระเจ้ารอแบร์ที่ 2 แห่งฝรั่งเศส

**พระเจ้ารอแบร์ที่ 2 แห่งฝรั่งเศส** (27 มีนาคม ค.ศ. 972 – 20 กรกฎาคม ค.ศ. 1031) เป็นพระมหากษัตริย์แห่งชาวแฟรงก์พระองค์ที่ 2 แห่งราชวงศ์กาเปเตียง ตั้งแต่ ค.ศ. 996 ถึง ค.ศ. 1031 

พระองค์สวมมงกุฎเป็นกษัตริย์ร่วมกับพระราชบิดาในปี ค.ศ. 987 พระองค์ช่วยพระราชบิดาของพระองค์ในด้านการทหาร (โดยเฉพาะอย่างยิ่งระหว่างการล้อมเมืองล็องสองครั้งในปี ค.ศ. 988 และ ค.ศ. 991) พระองค์ได้รับการศึกษาจาก Gerbert of Aurillac (อนาคตคือ สมเด็จพระสันตะปาปาซิลเวสเตอร์ที่ 2) ที่เมืองแร็งส์ พระองค์ยังคงสานต่องานการเมืองของพระราชบิดาต่อไป หลังจากที่พระราชบิดาสวรรคตในปี ค.ศ. 996 พระองค์กลายเป็นกษัตริย์เพียงองค์เดียว พระองค์สามารถรักษาความเป็นพันธมิตรกับดัชชีนอร์ม็องดีและเคาน์ตีอองฌู จึงสามารถยับยั้งความทะเยอทะยานของโอโดที่ 2 เคานต์แห่งบลัวได้

พระเจ้ารอแบร์ที่ 2 โดดเด่นจากการครองราชย์อันยาวนานของพระองค์ ตลอดระยะเวลา 35 ปีในรัชสมัยของพระองค์ พระองค์พยายามขยายอาณาเขตด้วยวิธีใด ๆ ก็ตามโดยเฉพาะอย่างยิ่งจากการต่อสู้เพื่อให้ได้ครอบครองดัชชีแห่งเบอร์กันดี (ซึ่งสิ้นสุดในปี ค.ศ. 1014 ด้วยชัยชนะของพระองค์) และจากนโยบายของพระองค์ทำให้พระองค์มีศัตรูมากมาย รวมทั้งพระราชโอรสทั้งสามพระองค์ด้วย

ความล้มเหลวในการสมรสของพระเจ้ารอแบร์ที่ 2 (พระองค์ทรงอภิเษกสมรสสามครั้ง หย่าสองครั้ง และพยายามหย่าครั้งที่สาม แต่สมเด็จพระสันตะปาปาไม่ยอมรับการหย่าครั้งที่สาม) ตรงกันข้ามกับพระสมัญญาของพระองค์คือผู้เคร่งศาสนา  ทั้งการบริจาคจำนวนนับไม่ถ้วนให้กับศาสนสถาน การกุศลเพื่อคนยากจน และการรักษาคนที่เป็นโรคเรื้อน ก่อนสิ้นรัชสมัยของพระองค์เกิดความสัมพันธ์ที่เปราะบางซึ่งนำไปสู่การจลาจลจากพระราชินีองค์ที่สามของพระองค์คือกงส์ต็องส์แห่งอาร์ลและโอรส 2 องค์ของพระองค์เอง (อ็องรีและรอแบร์) ระหว่างปี ค.ศ. 1025 ถึง ค.ศ. 1031 เพื่อให้พระองค์สถาปนาเจ้าชายอ็องรีเป็นรัชทายาท

## พระราชประวัติ
ตรงกันข้ามกับพระราชบิดาของพระองค์ ไม่ทราบวันเดือนปีและสถานที่ประสูติที่แน่นอนของพระเจ้ารอแบร์ที่ 2 แม้ว่านักประวัติศาสตร์จะสนับสนุนปี 972 และเมืองออร์เลอองส์ซึ่งเป็นเมืองหลวงของราชวงศ์โรแบร์เตียงตั้งแต่ศตวรรษที่ 9 พระองค์เป็นพระราชโอรสองค์เดียวของพระเจ้าอูก กาแปและอาเดลาอีดแห่งอากีแตน พระองค์ได้รับการตั้งพระนามตามบรรพบุรุษผู้กล้าหาญของพระองค์คือ รอแบร์ผู้แข็งแกร่ง ซึ่งเสียชีวิตจากการสู้รบกับพวกไวกิ้งในปี ค.ศ. 866 นอกจากพระองค์แล้ว ยังมีพระขนิษฐาร่วมพระราชบิดาพระราชมารดาเดียวกันอีก 2 พระองค์คือเฮดวิกและกิเซลา

## อ้างอิง

## แหล่งข้อมูล
*
*
*
*
*
*
*
*
*
*
*
*
*
*
* —There is also a more recent translation produced by Robert-Henri Bautier, CNRS, Paris, 1993.
*
*
*
*
*
*
*
*
*
*
*
*
*
*
*
*
*
*
*
*
*
*
*
*

หมวดหมู่:พระมหากษัตริย์ฝรั่งเศส
หมวดหมู่:ตระกูลคาเปต์
ตาราง

thumb|ตัวอย่างตารางแสดงผลข้อมูล

**ตาราง** เป็นทั้งรูปแบบการแสดงข้อมูลเพื่อใช้ในการสื่อสาร และการจัดเรียงข้อมูล มีปรากฏการใช้งานทั้งในสื่อสิ่งพิมพ์ การเขียนด้วยมือ ซอฟต์แวร์คอมพิวเตอร์ และในสื่อหลายแห่ง รูปแบบของตารางมีความหลากหลายทั้งทางด้านโครงสร้าง โดยมีส่วนประกอบที่สำคัญของตารางคือ "แถว" (มีการเรียกว่า สดมภ์) และ "หลัก"

หมวดหมู่:อินโฟกราฟิกส์
กระเพาะ

**กระเพาะ** อาจหมายถึง
* กระเพาะอาหาร
** กระเพาะอาหารอักเสบ หรือ โรคกระเพาะ
* กระเพาะปัสสาวะ
** กระเพาะปัสสาวะอักเสบ
* กระเพาะรูเมน (rumen) กระเพาะของสัตว์กินพืช
* เกาะกระเพาะหมู อำเภอพระประแดง จังหวัดสมุทรปราการ
ช่องประสาทกล้ามเนื้อลิ้น

**ช่องประสาทกล้ามเนื้อลิ้น** (hypoglossal canal) เป็นช่องหรือคลองที่อยู่ในกระดูกท้ายทอย (occipital bone) ของกะโหลกศีรษะ

## กายวิภาคศาสตร์
ช่องนี้เป็นทางผ่านของเส้นประสาทกล้ามเนื้อลิ้น หรือเส้นประสาทสมองคู่ที่ 11 จากจุดทางเข้าใกล้ๆ กับเมดัลลา ออบลองกาตา (medulla oblongata) ไปยังทางออกจากฐานของกะโหลกศีรษะใกล้ๆ กับจูกูลาร์ ฟอราเมน ช่องนี้ทอดตัวอยู่ในรอยต่อเอพิไฟซิส (epiphyseal junction) ระหว่างส่วนเบซิออกซิปุท (basiocciput) และจูกูลาร์ โพรเซสของกระดูกท้ายทอย

## ทฤษฎีบทบาทเกี่ยวกับการพูด
ไม่นานมานี้มีงานวิจัยที่พยายามอธิบายความสามารถในการพูดที่เกี่ยวข้องกับช่องประสาทกล้ามเนื้อลิ้น นักวิจัยพบว่าพวกโฮโมนิดส์ที่มีชีวิตอยู่เมื่อ 2 ล้านปีมาแล้วมีขนาดของช่องนี้เท่ากับลิงชิมแพนซีในปัจจุบัน นักวิทยาศาสตร์จึงสรุปว่าเอปเหล่านั้นไม่สามารถพูดได้ ในขณะที่ *H. sapiens* เมื่อประมาณ 400,000 ปีมาแล้วมีขนาดช่องนี้เท่ากับมนุษย์ปัจจุบัน จึงสันนิษฐานว่ามนุษย์ในสมัยนั้นน่าจะมีความสามารถในการพูด แต่อย่างไรก็ตามการศึกษาที่เกี่ยวข้องกับไพรเมตหลายๆ ชนิดเมื่อเร็วๆ นี้ให้ผลสรุปว่าขนาดของช่องและการพูดไม่มีความเกี่ยวข้องระหว่างกัน

## ภาพอื่นๆ

 Image:Gray193.png|ฐานของกะโหลกศีรษะ พื้นผิวด้านบน
 Image:Gray308.png|ภาพตัดแบ่งซ้ายขวาผ่านกระดูกท้ายทอยและกระดูกสันหลังส่วนคอสามชิ้นแรก


## อ้างอิง

## แหล่งข้อมูลอื่น
* 
*  ()
* 
* 
* Image at uwo.ca 

หมวดหมู่:รูของกะโหลกศีรษะ
จูกูลาร์ โพรเซส

**จูกูลาร์ โพรเซส** () เป็นแผ่นกระดูกรูปสี่เหลี่ยมผืนผ้าที่ยื่นออกมาทางด้านข้างของส่วนครึ่งหลังของปุ่มกระดูกท้ายทอย (occipital condyle) ของกระดูกท้ายทอย (occipital bone) ซึ่งด้านหน้าเป็นรอยเว้า เรียกว่า รอยเว้าจูกูลาร์ (jugular notch) ซึ่งประกอบเป็นส่วนหลังของจูกูลาร์ ฟอราเมน (jugular foramen)

ส่วนนี้เป็นที่เกาะของกล้ามเนื้อเรคตัส แคปปิติส แลทเทอราลิส (rectus capitus lateralis)

## ภาพอื่นๆ

ไฟล์:Gray387.png|กล้ามเนื้อด้านหน้าของกระดูกสันหลัง


## แหล่งข้อมูลอื่น
* 
* 

หมวดหมู่:กะโหลกศีรษะ
หม่อมหลวงบุญเหลือ เทพยสุวรรณ

ศาสตราจารย์ **หม่อมหลวงบุญเหลือ เทพยสุวรรณ** (ราชสกุลเดิม กุญชร; 13 ธันวาคม พ.ศ. 2454 - 7 มิถุนายน พ.ศ. 2525) เป็นนักเขียน และนักวิชาการภาษาไทย เป็นธิดาของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) กับนวล กุญชร ณ อยุธยา

## ประวัติ
ศาสตราจารย์ หม่อมหลวงบุญเหลือ เทพยสุวรรณ (ราชสกุลเดิม กุญชร) เกิดเมื่อวันที่ 13 ธันวาคม พ.ศ. 2454 เป็นธิดาของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) กับนวล กุญชร ณ อยุธยา เกิดที่บ้านย่านคลองเตย ถนนสุนทรโกษา ซึ่งเป็นบ้านพักนอกเมืองของบิดา เป็นน้องสาวร่วมบิดากับหม่อมหลวงบุปผา นิมมานเหมินท์ นักเขียนชาวไทย ที่มีนามปากกาว่า *ดอกไม้สด*  จบชั้นประถมศึกษาจากโรงเรียนเซนต์โยเซฟคอนแวนต์ และไปศึกษาต่อชั้นมัธยมที่ปีนัง และประเทศอังกฤษ จากนั้นมาศึกษาต่อที่ คณะอักษรศาสตร์ จุฬาลงกรณ์มหาวิทยาลัย จบการศึกษาเมื่อปี พ.ศ. 2479 แล้วเข้ารับราชการสอนหนังสือที่โรงเรียนเตรียมอุดมศึกษา และเป็นอาจารย์สอนพิเศษภาษาอังกฤษที่คณะอักษรศาสตร์ และสอนภาษาไทยที่โรงเรียนมาแตร์เดอี ต่อมาได้รับแต่งตั้งเป็นผู้ช่วยผู้อำนวยการ ฝ่ายวิชาการ โรงเรียนเตรียมอุดมศึกษาคนแรก

จากนั้นไปศึกษาต่อปริญญาโทด้านการศึกษาที่มหาวิทยาลัยมินนิโซตา สหรัฐ และกลับมารับราชการ จนลาออกจากราชการในปี พ.ศ. 2513 ขณะดำรงตำแหน่งคณบดี คณะอักษรศาสตร์ มหาวิทยาลัยศิลปากร วิทยาเขตทับแก้ว และเป็นองค์ปฐมคณบดี คณะอักษรศาสตร์ มหาวิทยาลัยศิลปากร วิทยาเขตทับแก้ว และยังเคยดำรงตำแหน่งเป็นรองอธิการวิทยาลัยวิชาการศึกษา วิทยาเขตบางแสน (ปัจจุบันคือ มหาวิทยาลัยบูรพา) ระหว่างปี พ.ศ. 2502 - พ.ศ. 2503

หม่อมหลวงบุญเหลือ สมรสกับนายแพทย์ชม เทพยสุวรรณ เมื่อปี พ.ศ. 2503 ไม่มีบุตรธิดา ถึงแก่กรรมเมื่อวันที่ 7 มิถุนายน พ.ศ. 2525 สิริอายุได้ 70 ปี

เมื่อวันที่ 11 พฤศจิกายน พ.ศ. 2554 ที่ประชุมใหญ่องค์การการศึกษา วิทยาศาสตร์ และวัฒนธรรมแห่งสหประชาชาติ ได้ประกาศยกย่องหม่อมหลวงบุญเหลือ เทพยสุวรรณ เป็นบุคคลสำคัญของโลก เนื่องในโอกาสวันครบรอบ 100 ปีชาตกาล ในวันที่ 13 ธันวาคม พ.ศ. 2555 ในฐานะที่เป็นผู้ที่มีผลงานดีเด่นด้านการศึกษา วัฒนธรรม ภาษาและวรรณคดี กรมส่งเสริมสถานภาพสตรี และการส่งเสริมสันติภาพ พร้อมกับบุคคลและเหตุการณ์สำคัญทางประวัติศาสตร์ของโลกอีก 97 รายการ

## เครื่องราชอิสริยาภรณ์

## ลำดับสาแหรก



## อ้างอิง

## แหล่งข้อมูลอื่น
* 

หมวดหมู่:บุคคลจากเขตคลองเตย
หมวดหมู่:นักเขียนชาวไทย
หมวดหมู่:นักวิชาการชาวไทย
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:ศิษย์เก่าจากมหาวิทยาลัยมินนิโซตา
หมวดหมู่:บุคคลจากคณะอักษรศาสตร์ มหาวิทยาลัยศิลปากร
หมวดหมู่:อธิการบดีมหาวิทยาลัยบูรพา
หมวดหมู่:ราชสกุลกุญชร
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลในประวัติศาสตร์กรุงรัตนโกสินทร์

หมวดหมู่:หม่อมหลวง
หมวดหมู่:ชาวไทยที่ได้รับการฉลองวาระครบรอบโดยยูเนสโก
ปุ่มกระดูกจูกูลาร์

**ปุ่มกระดูกจูกูลาร์** () เป็นเนินรูปไข่บนพื้นผิวด้านบนของส่วนข้างของกระดูกท้ายทอย (lateral parts of occipital bone) ซึ่งอยู่บนช่องประสาทกล้ามเนื้อลิ้น และในบางครั้งถูกพาดทับด้วยร่องเฉียงสำหรับเส้นประสาทลิ้นคอหอย (glossopharyngeal) เส้นประสาทเวกัส (vagus) และเส้นประสาทแอคเซสซอรี (accessory nerve)

## แหล่งข้อมูลอื่น
* 
* Diagram at wayne.edu 

หมวดหมู่:กะโหลกศีรษะ
อวกาศห้วงลึกมากของฮับเบิล

thumb|right|275px|ภาพอวกาศห้วงลึกมากของฮับเบิล ประกอบด้วยกาแล็กซีที่มีอายุ ขนาด รูปร่าง และสีแตกต่างกัน
**อวกาศห้วงลึกมากของฮับเบิล** () คือ ภาพถ่ายพื้นที่เล็ก ๆ ในกลุ่มดาวเตาหลอมจากกล้องโทรทรรศน์อวกาศฮับเบิล เริ่มเก็บข้อมูลตั้งแต่วันที่ 3 กันยายน ค.ศ. 2003 จนถึงวันที่ 16 มกราคม ค.ศ. 2004 เป็นภาพถ่ายคลื่นที่ตามองเห็นของจักรวาลที่อยู่ลึกที่สุดเท่าที่เคยมีมา ภาพถ่ายนี้ประกอบด้วยกาแล็กซีประมาณ 10,000 กาแล็กซี เมื่อมองดูจากโลกแล้วภาพถ่ายนี้จะมีขนาดประมาณ 1 ใน 10 ของเส้นผ่านศูนย์กลางของดวงจันทร์ แม้ว่ากาแล็กซีส่วนใหญ่ในภาพนี้จะสามารถมองเห็นได้ด้วยกล้องโทรทรรศน์บนพื้นโลกที่มีความสามารถในการถ่ายคลื่นอินฟราเรด แต่กล้องโทรทรรศน์อวกาศฮับเบิลก็เป็นอุปกรณ์เพียงตัวเดียวที่สามารถถ่ายภาพคลื่นที่ตามองเห็นของกาแล็กซีเหล่านี้ได้ กาแล็กซีเหล่านี้อยู่ในครึ่งทรงกลมใต้ของกลุ่มดาวเตาหลอม ที่ไรต์แอสเซนชัน 3 ชั่วโมง 32 นาที 40.0 วินาที เดคลิเนชัน -27° 47' 29"   ครอบคลุมพื้นที่ 36.7 ตารางลิปดา มุมบนซ้ายของภาพชี้ไปยังทิศเหนือ (-46.4°) ของทรงกลมท้องฟ้า ดาวฤกษ์ที่อยู่ตรงกลางภาพคือ USNO-A2.0 0600-01400432 มีความส่องสว่างปรากฏ 18.95

การถ่ายภาพอวกาศห้วงลึกมากของฮับเบิลต้องใช้ปริมาณการรับแสงถึง 800 หน่วย โดยกินเวลาถึง 400 รอบการโคจรของกล้องโทรทรรศน์ฮับเบิล

## ดูเพิ่ม
* อวกาศห้วงลึกของฮับเบิล

## อ้างอิง

หมวดหมู่:กล้องโทรทรรศน์อวกาศฮับเบิล
เนินหน้าผาก

**เนินหน้าผาก** (; ) เป็นส่วนยกสูงรูปวงกลมที่อยู่ด้านข้างทั้งสองข้างของรอยประสานหน้าผาก (frontal suture) ประมาณ 3 เซนติเมตรเหนือขอบเหนือเบ้าตา บนกระดูกหน้าผาก (frontal bone)

เนินนี้มีขนาดแปรผันไปตามแต่ละบุคคล และโดยทั่วไปจะไม่สมมาตร และจะนูนในกะโหลกศีรษะของเด็ก พื้นผิวกะโหลกศีรษะด้านบนของเนินนี้มีลักษณะเรียบ ปกคลุมด้วยกาเลีย อโพนิวโรติกา (galea aponeurotica)

หมวดหมู่:กะโหลกศีรษะ
โหนกคิ้ว

**โหนกคิ้ว** (superciliary arches) เป็นส่วนนูน 2 อันซึ่งอยู่บนส่วนสความา ฟรอนทาลิส (squama frontalis) ของกระดูกหน้าผาก (frontal bone) ของกะโหลกศีรษะ อยู่ใต้ต่อเนินหน้าผาก (frontal eminences) โดยมีร่องตื้นๆ คั่นระหว่างเนินหน้าผากและโหนกคิ้ว โหนกคิ้วทั้งสองข้างจะเชื่อมกันตรงกลางเป็นรอยยกตัวเรียบที่เรียกว่า แสกหน้า (glabella)

โดยทั่วไปแล้ว โหนกคิ้วของลิงจะนูนเด่นกว่าของมนุษย์ และในเพศชายจะนูนกว่าเพศหญิง

หมวดหมู่:กะโหลกศีรษะ
กวนสก

**กวนสก ** มีชื่อในภาษาจีนกลางว่า **กวาน สั่ว** () เป็นตัวละครสมมติในยุคสามก๊กของจีน กวนสกมักได้รับการบรรยายว่าเป็นบุตรชายคนที่สามของขุนพลกวนอูและตัวกวนสกรับราชการเป็นขุนพลของรัฐจ๊กก๊ก ชื่อของกวนสกไม่ปรากฏในบันทึกทางประวัติศาสตร์ แต่ปรากฏเฉพาะในนิทานชาวบ้านและในนวนิยายอิงประวัติศาสตร์เรื่อง*[[สามก๊ก]]*

## ในนิทานชาวบ้านและวรรณกรรม
[thumb|right|รูปกวนสกจากเกม [Romance of the Three Kingdoms XI]] 
ข้อมูลเกี่ยวกับกวนสกมีไม่มาก เนื่องจากเรื่องเล่าจำนวนมากเกี่ยวกับกวนสกถูกเล่าขานสืบต่อกันมาในรูปวัฒนธรรมพื้นบ้านมากกว่าจะเป็นผลงานที่เป็นลายลักษณ์อักษร ในนวนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 บรรยายกวนสกว่าเป็นนักรบผู้มีความสามารถ และมีส่วนร่วมในการบุกลงใต้ของจูกัดเหลียงเพื่อปราบปรามชนเผ่าลำมันที่ก่อกบฏ

กวนสกเป็นที่นิยมในหมู่หญิงสาวเพราะมีรูปร่างหน้าตาที่หล่อเหลา ในละครงิ้วเรื่อง *งิ้วกวนสก* (關索戲 *กวานสั่วซี่ *) บรรยายลักษณะของกวนสกว่าเป็นชายผู้ "มีร่างสูงเจ็ด*[[ฉื่อ (หน่วยวัด)|ฉื่อ]]* มีใบหน้าดั่งดอกท้อบาน" (身長七尺，面似桃花).

ในบางเรื่องราว กวนสกแต่งงานกับภรรยายหลายคน ภรรยาคนแรกชื่อเป้า ซานเหนียง (鮑三娘) ตามด้วยบุตรสาวสองคนของหวาง ลิ่งกง (王令公) คือหวาง เยฺว่ (王悦) และหวาง เถา (王桃) และภรรยาคนที่ 4 คือฮฺวาหมาน (花鬘) บุตรสาวของเบ้งเฮ็ก

ในนิทานชาวบ้าน กวนสกมีอีกชื่อหนึ่งว่า "ฮฺวากวานสั่ว" (花關索) ซึ่งมีความหมายว่า "กวนสกดอกไม้" กล่าวกันว่ากวนสกใช้ชื่อนี้ก่อนจะได้พบกับกวนอูผู้เป็นบิดา คำว่า "ฮฺวา" เป็นแซ่ของฮฺวา เยฺว่ (花月/花岳) แห่งถ้ำปานฉือต้ง (班石洞) เขาชิวฉฺวีชาน (丘衢山) อาจารย์ผู้สอนศิลปะการต่อสู้ให้กับกวนสก

แหล่งข้อมูลอย่าง*พงศาวลีตระกูลกวน* (關氏家譜 *กวานชื่อเจียผู่*), *กว่างอี้ซื่อเตี่ยน* (廣義祀典) และ*เชิ่งตี้ชื่อซี่เข่าเจิ้ง* (聖帝世系考證) อ้างว่าชื่อรองของกวนสกคือ **เหวย์จือ** (維之)

## ในวัฒนธรรมประชานิยม
เอียหยง (楊雄 *หยาง สฺยง*) ตัวละครสมมติในนวนิยายเรื่อง*[[ซ้องกั๋ง]]* มีฉายาว่า "กวนสกป่วย" (病關索 *ปิ้งกวานสั่ว*) เพราะมีรูปร่างหน้าตาคล้ายกับกวนสกแต่มีสีผิวที่อ่อนกว่า

กวนสกปรากฏเป็นตัวละครที่เล่นได้ในเกมลำดับที่ 7ในซีรีส์วิดีโอเกม*[[ไดนาสตีวอริเออร์]]*ของโคเอ

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## อ้างอิง

* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*), ตอนที่ 92.

หมวดหมู่:บุคคลในยุคสามก๊ก
หมวดหมู่:จ๊กก๊ก
หมวดหมู่:กวนอู
หมวดหมู่:ตัวละครสมมติในยุคสามก๊ก
เฉิน เต้า

**เฉิน เต้า** (; ) เป็นขุนพลแห่งรัฐ จ๊กก๊ก ใน สมัยสามก๊ก ของจีน ก่อนหน้านี้เขารับใช้ภายใต้ขุนศึก เล่าปี่ จักรพรรดิผู้ก่อตั้ง จ๊กก๊ก ในช่วงปลาย ราชวงศ์ฮั่นตะวันออก

## แหล่งข้อมูลทางประวัติศาสตร์ในชีวิตของเฉิน เต้า
มีการบันทึกเกี่ยวกับเฉิน เต้าเพียงเล็กน้อยในประวัติศาสตร์ ไม่เหมือนกับบุคคลที่มีชื่อเสียงอื่นๆ ในปลาย ราชวงศ์ฮั่นตะวันออก และ สมัยสามก๊ก เขาไม่มีชีวประวัติใน จดหมายเหตุสามก๊ก ใน ศตวรรษที่ 3 (Sanguozhi) ซึ่งเป็นแหล่งข้อมูลที่เชื่อถือได้สำหรับยุคนั้นในประวัติศาสตร์จีน ข้อมูลเกี่ยวกับเขากระจัดกระจายไปทั่วชีวประวัติของบุคคลอื่นในจดหมายเหตุสามก๊กและแหล่งข้อมูลอื่น ๆ เช่น Chronicles of Huayang (Huayang Guo Zhi) และ ไท่ผิงยฺวี่หลาน

## ดูเพิ่ม

หมวดหมู่:ขุนพลของเล่าปี่
หมวดหมู่:ขุนพลของจ๊กก๊ก
หญ้าแฝก

** หญ้าแฝก** () เป็นพืชที่มีระบบรากลึกและแผ่กระจายลงไปในดินตรงๆ เป็นพืชที่มีอายุได้หลายปี ขึ้นเป็นกอแน่น มีใบเป็นรูปขอบขนานแคบปลายขอบแหลม ยาว 35 - 80 เซนติเมตร มีส่วนกว้าง 5 - 9 มิลลิเมตร สามารถขยายพันธุ์ที่ได้ผลรวดเร็ว โดยการแตกหน่อจากลำต้นใต้ดิน ในบางโอกาสสามารถแตกแขนงและรากออกในส่วนของก้านช่อดอกได้ เมื่อหญ้าแฝกโน้มลงดินทำให้มีการเจริญเติบโตเป็นกอหญ้าแฝกใหม่ได้ หญ้าแฝกมีอยู่ 2 สายพันธุ์คือ
* หญ้าแฝกดอน  รากไม่มีกลิ่น, ใบโค้งงอ, สูงประมาณ 100 - 157 เซนติเมตร ได้แก่ พันธุ์ราชบุรี ประจวบคีรีขันธ์ ร้อยเอ็ด กำแพงเพชร 1 นครสวรรค์ และเลย
* หญ้าแฝกลุ่ม ได้แก่ พันธุ์สุราษฎร์ธานี กำแพงเพชร 2 ศรีลังกา สงขลา 3 และพระราชทาน ฯลฯ  
* หญ้าแฝกหอม  มีรากที่มีกลิ่นหอม, ใบยาวตั้งตรง, สูงประมาณ 150-200 เซนติเมตร 

## หญ้าแฝกกับการฟื้นฟูสิ่งแวดล้อม
การที่หญ้าแฝกได้รับการนำมาใช้ปลูกในการอนุรักษ์ดิน และน้ำ เนื่องมาจากมีลักษณะเด่นหลายประการ คือ มีการแตกหน่อรวมเป็นกอ เบียดกันแน่น ไม่แผ่ขยายด้านข้าง มีการแตกหน่อ และใบใหม่ ไม่ต้องดูแลมาก หญ้าแฝกมีข้อที่ลำต้นถี่ ขยายพันธุ์โดยใช้หน่อได้ตลอดปี ส่วนใหญ่ไม่ขยายพันธุ์ด้วยเมล็ด ทำให้ควบคุมการแพร่ขยายได้  มีใบยาว ตัด และแตกใหม่ง่าย แข็งแรง และทนต่อการย่อยสลาย ระบบรากยาว สานกันแน่น และช่วยอุ้มน้ำ บริเวณรากเป็นที่อาศัยของจุลินทรีย์  ปรับตัวกับสภาพต่าง ๆ ได้ดี ทนทานต่อโรคพืชทั่วไป  
 
การปลูกหญ้าแฝกส่วนใหญ่จะมุ่งเน้นในเรื่องการอนุรักษ์ดินและน้ำ ลดการชะล้างพังทลายของดิน การช่วยเก็บกักตะกอนดินในพื้นที่ลาดชัน แต่จากผลของการวิจัยพบว่า หญ้าแฝกยังมีลักษณะในด้านการฟื้นฟูทรัพยากรดินด้วย ซึ่งช่วยให้ดินมีศักยภาพในการให้ผลผลิตเพิ่มขึ้น การปลูกหญ้าแฝกในพื้นที่ดินเสื่อมโทรม หรือพื้นที่ดินมีปัญหา จึงมีส่วนช่วยฟื้นฟู และปรับปรุงดินให้มีสภาพดีขึ้น เนื่องจากผลของอินทรียวัตถุที่เพิ่มขึ้น และกิจกรรมของจุลินทรีย์บริเวณรากหญ้าแฝก รวมทั้งการมีความชื้นที่ยาวนานขึ้น สภาพดินจึงมีการพัฒนา และความอุดมสมบูรณ์เพิ่มขึ้นเป็นลำดับ

ในด้านการรักษาสภาพแวดล้อมหญ้าแฝกเจริญเติบโตได้ในสภาพดินที่มีโลหะหนัก ลักษณะดังกล่าวจึงมีการนำหญ้าแฝกมาปลูกเพื่อใช้บำบัดน้ำทิ้งจากโรงงานอุตสาหกรรมบางประเภท และดูดซับโลหะหนักจากดิน สำหรับวิธีการที่นำหญ้าแฝกไปปลูกเพื่อจุดประสงค์ในการรักษาสภาพแวดล้อม ได้แก่ การปลูกหญ้าแฝกรอบขอบบ่อบำบัดน้ำทิ้งเพื่อให้หญ้าแฝกช่วยดูดซับโลหะหนักบางชนิด การปลูกหญ้าแฝก เพื่อดูดซับโลหะหนักจากดิน การปลูกหญ้าแฝกแล้วให้น้ำทิ้งไหลผ่านในอัตราการไหลที่เหมาะสม

## หญ้าแฝกกับพระบาทสมเด็จพระมหาภูมิพลอดุลยเดชมหาราช บรมนาถบพิตร
เมื่อวันที่ 25 กุมภาพันธ์ พ.ศ. 2536  IECA ได้มีมติถวายรางวัล The International Merit Award แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรในฐานะที่ทรงเป็นแบบอย่างในการนำหญ้าแฝกมาใช้อนุรักษ์ดินและน้ำ และเมื่อวันที่ 30 ตุลาคม พ.ศ. 2536 ผู้เชี่ยวชาญเรื่องหญ้าแฝกเพื่อการอนุรักษ์ดินและน้ำแห่งธนาคารโลก ได้นำคณะเข้าเฝ้าทูลละอองธุลีพระบาททูลเกล้าทูลกระหม่อม ถวายแผ่นเกียรติบัตรเป็นภาพรากหญ้าแฝก ชุบสำริด ซึ่งเป็นรางวัลสดุดีพระเกียรติคุณ (award of recognition) ในฐานะที่ทรงมุ่งมั่นในการพัฒนาและส่งเสริมการใช้หญ้าแฝกในประเทศไทย ได้รับการตีพิมพ์เผยแพร่ไปทั่วโลก

## อ้างอิง

## แหล่งข้อมูลอื่น

ฝแก
ช่องเหนือเบ้าตา

**ช่องเหนือเบ้าตา** (supraorbital foramen) เป็นทางเดินในกระดูกที่อยู่เหนือเบ้าตาและใต้หน้าผาก ช่องเหนือเบ้าตาทอดตัวอยู่ใต้คิ้ว ช่องเหนือเบ้าตาเป็นทางผ่านของเส้นประสาทเหนือเบ้าตา (supraorbital nerve) และหลอดเลือด (หลอดเลือดแดงเหนือเบ้าตา (supraorbital artery) และหลอดเลือดดำเหนือเบ้าตา (supraorbital vein))

## ดูเพิ่ม
* รูของกะโหลกศีรษะ
* กระดูกหน้าผาก

## ภาพอื่นๆ

 Image:Gray135.png|กระดูกหน้าผาก มุมมองจากด้านใน
 Image:Gray1193.svg|มุมมองด้านข้างของศีรษะ แสดงตำแหน่งของกะโหลกศีรษะสัมพันธ์กับผิวหนังด้านนอก


## แหล่งข้อมูลอื่น
*  (from a distance)
*  (close up)
* 
* 
* Diagram at upstate.edu 
* Diagram at csuchico.edu 

หมวดหมู่:กะโหลกศีรษะ
หมวดหมู่:รูของกะโหลกศีรษะ
นิ้วมือ

**นิ้วมือ (fingers)** เป็นอวัยวะส่วนหนึ่งของร่างกาย ซึ่งประกอบไปด้วย กระดูก กล้ามเนื้อ เส้นเลือด เอ็น และผิวหนังห่อหุ้ม มีตำแหน่งอยู่ตรงปลายสุดของแขนถัดจากมือ ซึ่งสามรถเคลื่อนไหวได้โดยการสั่งการของสมองและระบบประสาท

## ดูเพิ่ม
* นิ้ว
* กระดูกนิ้วมือ

## อ้างอิง

หมวดหมู่:รยางค์
หมวดหมู่:อวัยวะ
แนวร่วมประชาชนพิทักษ์ประชาธิปไตย

**แนวร่วมประชาชนพิทักษ์ประชาธิปไตย** เป็นกองกำลังเพื่อจุดประสงค์ทางการเมือง แกนนำของกลุ่มและผู้ก่อตั้ง คือ ดวง พลีรัตน์ ชาวจังหวัดนครศรีธรรมราช ผู้มีศักดิ์เป็นหลานลุงพลตำรวจตรี ขุนพันธรักษ์ราชเดช อีกทั้งยังเคยติดคุกข้อหาคอมมิวนิสต์ห้องเดียวกับจิตร ภูมิศักดิ์ มาแล้วเมื่ออายุ 19 ปี สมาชิกกลุ่มแรกๆ จึงเป็นชาวจังหวัดนครศรีธรรมราชเสียส่วนใหญ่ จากนั้นจึงได้มีเครือข่ายในกรุงเทพมหานครด้วย ส่วนมากเป็นประชาชนทั่วไปที่เรียกร้องสิทธิในการใช้ชีวิตและความเป็นธรรมทางสังคม ก่อตั้งกลุ่มขึ้นมาเมื่อวันที่ 30 เมษายน พ.ศ. 2535 มีบทบาทครั้งแรกในเหตุการณ์พฤษภาทมิฬ โดยมีสัญลักษณ์ของกลุ่มเป็นผ้าคาดศีรษะสีดำมีสกรีนเป็นตัวหนังสือสีขาวว่า *แนวร่วมประชาชนพิทักษ์ประชาธิปไตย* แจกจ่ายให้กับประชาชนทั่วไปที่เข้าร่วมชุมนุม ซึ่งในครั้งนั้นได้มีการลงทะเบียนรับประชาชนเข้าเป็นสมาชิกของกลุ่มด้วย โดยใช้หลักฐานเป็นสำเนาบัตรประชาชน โดยผู้ที่ดำเนินการส่วนนี้บอกว่า ได้รายชื่อใส่ถุงขยะสีดำได้หลายใบ โดยสมาชิกของทางกลุ่มที่อาศัยอยู่ในกรุงเทพมหานคร ส่วนใหญ่จะเป็นชาวนครศรีธรรมราชและชาวใต้ที่ประกอบอาชีพรับจ้างตัดเย็บเสื้อผ้าในย่านห้วยขวาง

แนวร่วมประชาชนพิทักษ์ประชาธิปไตย กลับมามีบทบาทอีกครั้งในช่วงการขับไล่ พันตำรวจโท ทักษิณ ชินวัตร ให้ลาออกจากตำแหน่งนายกรัฐมนตรี ที่กลุ่มพันธมิตรประชาชนเพื่อประชาธิปไตยจัดเวทีปราศรัยและชุมนุมที่ท้องสนามหลวงและบริเวณหน้าทำเนียบรัฐบาล โดยกลุ่มนี้จะสวมเสื้อยืดสีดำ มีสัญลักษณ์จตุคามรามเทพเป็นตัวสกรีนที่หน้าอกเสื้อ คาดผ้าคาดศีรษะสีดำ ในเช้าวันที่ 14 มีนาคม พ.ศ. 2549 ที่พันธมิตรประชาชนเพื่อประชาธิปไตยได้เคลื่อนย้ายที่ชุมนุมจากท้องสนามหลวงไปยังหน้าทำเนียบรัฐบาล แนวร่วมประชาชนพิทักษ์ประชาธิปไตยได้ตั้งขบวนขึ้นโดยชูป้ายผ้าสีดำมีข้อความสีขาวว่า *"แนวร่วมประชาชนพิทักษ์ประชาธิปไตย ผ้าคาดหัวดำเกรียงไกร ลุยไล่ล่าเผด็จการ"* และเมื่อมาถึงหน้าทำเนียบรัฐบาล แนวร่วมประชาชนพิทักษ์ประชาธิปไตยได้ตั้งเต็นท์ของตนที่ริมถนนราชดำเนิน และเปิดโรงครัวทำอาหารเลี้ยงผู้ที่เข้าร่วมชุมนุม อีกทั้งยังเป็นผู้คุ้มกันความปลอดภัยให้แก่ผู้ที่เข้ามาชุมนุม โดยเรียกตัวเองว่า **นักรบศรีวิชัย** และเป็นผู้คุ้มครองความปลอดภัยพนักงานสื่อเครือผู้จัดการ จากเหตุการณ์ที่กลุ่มมอเตอร์ไซด์รับจ้างและกลุ่มผู้สนับสนุนพันตำรวจโท ทักษิณ ชินวัตร ยกขบวนกันมาขว้างปาอาคารบ้านพระอาทิตย์ สำนักงานของสื่อเครือผู้จัดการ ในวันที่ 31 มีนาคม พ.ศ. 2549 ด้วย

ในการชุมนุมของพันธมิตรประชาชนเพื่อประชาธิปไตย ในปี พ.ศ. 2551 แนวร่วมประชาชนพิทักษ์ประชาธิปไตยก็ได้กลับมาร่วมชุมนุมอีกครั้ง โดยทำหน้าที่รักษาความปลอดภัยอีกเช่นเคย

## อ้างอิง

* คนกู้ชาติ ข้าวกู้ชีวิต (1) 

หมวดหมู่:พันธมิตรประชาชนเพื่อประชาธิปไตย
หมวดหมู่:การเมืองภาคประชาชน
หมวดหมู่:ขบวนการทางการเมืองในประเทศไทย
ฝุ่นคอสมิก

[thumb|right|สสารฝุ่นระหว่างดาวเคราะห์ [chondrite พรุน]]
**ฝุ่นคอสมิก** () เป็นฝุ่นชนิดหนึ่งประกอบด้วยองค์ประกอบเล็ก ๆ ในอวกาศ หรือได้ตกลงบนโลก ส่วนใหญ่มีขนาดระหว่างไม่กี่โมเลกุลถึงราว 0.1 มม. สามารถแบ่งออกได้เป็นหลายประเภทตามตำแหน่งที่อยู่ของมันในอวกาศ เช่น ฝุ่นระหว่างดาราจักร ฝุ่นระหว่างดาวฤกษ์ ฝุ่นรอบดาวเคราะห์ (วงแหวนดาวเคราะห์) ฝุ่นเมฆรอบดาวฤกษ์ และฝุ่นระหว่างดาวเคราะห์ที่เราพบมากที่สุดในระบบจักรราศีของเรา (สามารถมองเห็นได้ในแสงจักรราศี) ฝุ่นดาวหาง ฝุ่นดาวเคราะห์น้อย รวมถึงฝุ่นในกลุ่มวัตถุใกล้เคียงกันเช่น ฝุ่นในแถบไคเปอร์ ฝุ่นระหว่างดวงดาวที่ผ่านระบบสุริยะ รวมถึงฝุ่นอุกกาบาตแบบเบตา เป็นต้น

ครั้งหนึ่งฝุ่นคอสมิกเป็นสิ่งน่ารำคาญอย่างยิ่งสำหรับนักดาราศาสตร์ เพราะมันบดบังวัตถุท้องฟ้าที่พวกเขาเฝ้าสังเกตอยู่ ต่อมาเมื่อถึงยุคการศึกษาดาราศาสตร์อินฟราเรด ฝุ่นเล็ก ๆ ที่เคยเป็นสิ่งน่ารำคาญกลับถูกเฝ้าสังเกตการณ์เสียเอง และกลายเป็นส่วนสำคัญส่วนหนึ่งในการศึกษาดาราศาสตร์

## อ้างอิง

หมวดหมู่:วิทยาศาสตร์ดาวเคราะห์
หมวดหมู่:ดาราศาสตร์
หมวดหมู่:ฝุ่น
อาร์คดัชเชสมาเรีย แอนนาแห่งออสเตรีย (2347-2401)

thumb|right|200px|อาร์คดัชเชสมารี แคโรไลน์แห่งออสเตรีย
**อาร์คดัชเชสมาเรีย แอนนาแห่งออสเตรีย** (8 มิถุนายน พ.ศ. 2347 - 28 ธันวาคม พ.ศ. 2401) () (พระนามเต็ม:อาร์คดัชเชสมาเรีย แอนนา ฟรานซิสก้า เธเรเซีย โจเซฟ่า เมอร์ดาร์ด) ทรงเป็นอาร์คดัชเชสแห่งออสเตรีย

## พระราชประวัติ
อาร์คดัชเชสมาเรีย แอนนา ประสูติเมื่อวันที่ 8 มิถุนายน พ.ศ. 2347 ณ กรุงเวียนนา ประเทศออสเตรีย พระองค์เป็นพระราชธิดาองค์ที่ 7 และพระราชบุตรองค์ที่ 10 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และพระมเหสีองค์ที่ 2 ของพระองค์ เจ้าหญิงมาเรีย เทเรซ่าแห่งทู ซิชิลีส์ 

## สิ้นพระชนม์
อาร์คดัชเชสมาเรีย แอนนาทรงสิ้นพระชนม์เมื่อวันที่ 28 ธันวาคม พ.ศ. 2401 ณ ประเทศออสเตรีย สิริพระชันษา 54 ชันษา ไม่ทรงอภิเษกสมรส

## ราชตระกูล

## อ้างอิง
*Constantin Wurzbach, *Biographisches Lexikon des Kaisertums Österreich*, Vienna, 1861, Vol. VII, p. 28 (versione online)

 
ม
ม
หมวดหมู่:เจ้าหญิงโบฮีเมีย
หมวดหมู่:เจ้าหญิงฮังการี
หมวดหมู่:บุคคลจากเวียนนา
หมวดหมู่:ราชวงศ์บูร์บง
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดิฟรันทซ์ที่ 2 และ 1
ภาษาอาหรับนัจญ์ดี

**ภาษาอาหรับนัจญ์ดี** () เป็นสำเนียงของภาษาอาหรับที่ใช้พูดในบริเวณทะเลทรายทางภาคกลางและภาคตะวันออกของซาอุดีอาระเบีย ยังรวมถึงสำเนียงของภาษาอาหรับที่ใช้พูดในริยาด และชาวเบดูอินในจอร์แดน ซีเรียและอิรัก

## อ้างอิง

## บรรณานุกรม
*
* 
* 
* 
* 
*
* 
* 
* 
* 

## อ่านเพิ่ม
* P.F. Abboud.  1964. "The Syntax of Najdi Arabic", University of Texas PhD dissertation.
* 
*Al-Sudais, M. S. *A critical and comparative study of modern Najdi Arabic Proverbs.* PhD diss., University of Leeds, 1976.

หมวดหมู่:ภาษาอาหรับ
หมวดหมู่:ภาษาในประเทศซาอุดีอาระเบีย
หมวดหมู่:ภาษาในประเทศซีเรีย
ภาษาอาหรับอิรัก

**ภาษาอาหรับอิรัก** () มีอีกชื่อว่า **ภาษาอาหรับเมโสโปเตเมีย** () เป็นสำเนียงภาษาอาหรับในที่ราบเมโสโปเตเมียของประเทศอิรัก และบริเวณใกล้เคียงในตุรกีตะวันออกเฉียงใต้, อิหร่าน, ซีเรีย, คูเวต และในชุมชนชาวอิรักพลัดถิ่น    

## อ้างอิง

* Ethnologue entry for Mesopotamian Arabic
* H. Blanc.  1964.  *Communal Dialects in Baghdad*.  Cambridge:  Harvard University Press.

อิรัก
อาหรับอิรัก
อาหรับอิรัก
อาหรับอิรัก
อาหรับอิรัก
อาหรับอิรัก
อาหรับอิรัก
ดาราจักรแคระ

[thumb|250px|ภาพดาราจักร Sextans A ใน[กลุ่มท้องถิ่น ซึ่งรวมถึงดาราจักรขนาดใหญ่ที่มีมวลมากคือแอนดรอเมดาและทางช้างเผือก ดาราจักรแห่งนี้อยู่ห่างออกไปราง 4 ล้านปีแสง ฉากหลังสีเหลืองสว่างคือทางช้างเผือก]]

**ดาราจักรแคระ** () คือดาราจักรขนาดเล็กที่มีดาวฤกษ์อยู่เพียงไม่กี่พันล้านดวง ซึ่งนับว่าเป็นจำนวนน้อยหากเทียบกับกาแล็กซีทางช้างเผือกของเราที่มีดาวฤกษ์อยู่ราว 2-4 แสนล้านดวง ในบางครั้งเมฆแมเจลแลนใหญ่ซึ่งมีดาวฤกษ์อยู่ราว 3 หมื่นล้านดวง ก็ถูกนับว่าเป็นดาราจักรแคระด้วย ในกลุ่มท้องถิ่นของเรามีดาราจักรแคระอยู่หลายแห่ง ซึ่งมักโคจรไปรอบๆ ดาราจักรที่ใหญ่กว่า เช่น ทางช้างเผือก ดาราจักรแอนดรอเมดา และดาราจักรไทรแองกูลัม รายงานการวิจัยเมื่อไม่นานมานี้ แสดงให้ทราบว่าดาราจักรแคระเหล่านี้อาจเกิดขึ้นจากแรงไทดัลในระหว่างวิวัฒนาการช่วงแรกๆ ของทางช้างเผือกกับดาราจักรแอนดรอเมดา ดาราจักรแคระที่ได้รับผลกระทบจากแรงไทดัลทำให้ดาราจักรแตกตัวและเกิดปฏิกิริยาแรงโน้มถ่วงระหว่างกัน สายธารของสสารในดาราจักรถูกดึงออกจากดาราจักรต้นกำเนิดของมัน รวมถึงกลดของสสารมืดที่อยู่รอบๆ

ดาราจักรทางช้างเผือกมีดาราจักรแคระโคจรอยู่รอบๆ จำนวน 14 ดาราจักร จากการค้นพบเมื่อเร็วๆ นี้ทำให้นักดาราศาสตร์เชื่อว่า กระจุกดาวทรงกลมที่ใหญ่ที่สุดในทางช้างเผือก คือ โอเมกาคนครึ่งม้า ที่จริงเป็นแกนกลางของดาราจักรแคระแห่งหนึ่งที่มีหลุมดำอยู่ที่ใจกลาง (ดูรายละเอียดเพิ่มที่ ทางช้างเผือก)

ดาราจักรแคระสามารถมีรูปร่างได้หลายแบบ ได้แก่

* ดาราจักรชนิดรี : ดาราจักรแคระชนิดรี ใช้ชื่อรหัสว่า *dE* ส่วนดาราจักรแคระทรงไข่ใช้รหัสว่า *dSph*
* ดาราจักรไร้รูปร่าง : ดาราจักรแคระแบบไร้รูปร่างใช้รหัสว่า *dI*
* ดาราจักรชนิดก้นหอย : ดูที่ ดาราจักรแคระชนิดก้นหอย

นอกจากนี้ ยังมีชื่อเรียกล่าสุดที่ใช้เรียกดาราจักรที่เล็กกว่าและจางกว่าดาราจักรแคระ ว่า **ดาราจักรฮอบบิท** (Hobbit Galaxy)

## อ้างอิง

## แหล่งข้อมูลอื่น

* ดาราจักรบริวารของทางช้างเผือก 
* บทความเกี่ยวกับ "ดาราจักรฮอบบิท" ใน SPACE.com
* ''Science'' article on "hobbit galaxies" 


หมวดหมู่:ดาราจักร
ชาลี เอี่ยมกระสินธุ์

**ชาลี เอี่ยมกระสินธุ์** (28 กรกฎาคม พ.ศ. 2461 - 16 มิถุนายน พ.ศ. 2546)  เป็นนักเขียนเรื่องสั้น และนวนิยายแนวการผจญภัยในป่าดงดิบ และบทความสารคดีชุด "ราชสำนัก" และ "เมืองไทยในอดีต" ได้รับการเชิดชูเกียรติ รางวัลนราธิป จากสมาคมนักเขียนแห่งประเทศไทย ประจำปี พ.ศ. 2544

## ประวัติ
ชาลี เอี่ยมกระสินธุ์ เกิดที่ตำบลเกาะหลัก อำเภอเมือง จังหวัดประจวบคีรีขันธ์ เป็นบุตรคนโตของ นายบุญชู และนางแฉล้ม เอี่ยมกระสินธุ์ มีน้องชายชื่อชวลิต และน้องสาวชื่อชุลี เมื่ออายุ 7 ปี ได้ย้ายมาอยู่กรุงเทพมหานคร ที่บ้านพักริมแม่น้ำเจ้าพระยา  ใกล้วัดบพิตรพิมุข (วัดเชิงเลน) สะพานยาว

บิดาของชาลี เป็นครู และเป็นนักเขียน มีนามปากกาว่า "ช. เอี่ยมกระสินธุ์" ต่อมาได้ตั้งสำนักพิมพ์ อ.ก.ส. (ย่อมาจาก เอี่ยมกระสินธุ์) จัดพิมพ์นวนิยาย และเรื่องอ่านเล่น ทำให้ชาลีได้รับการปลูกฝังให้รักการอ่าน และการประพันธ์มาตั้งแต่เด็ก

## การทำงาน
หลังจบการศึกษาจากโรงเรียนมัธยมวัดปรินายก ชาลี เอี่ยมกระสินธุ์ เริ่มรับราชการที่ สำนักงาน ก.พ. ตั้งแต่ พ.ศ. 2479 เริ่มเขียนนวนิยายส่งหนังสือพิมพ์ ครั้งแรกชื่อเรื่อง "ธาตุของผู้หญิง" ในหนังสือพิมพ์สยามราษฎร์รายวัน และเขียนการ์ตูนล้อเลียนในหนังสือพิมพ์สยามรีวิว ของ ชอ้อน อำพล ใช้นามปากกา "กระเบื้องแก้ว" "หอกหัก" "ด้ามสาก" "น้ำใสใจจริง" เริ่มเขียนนวนิยายส่งไปตีพิมพ์ในหนังสือพิมพ์ "เอกชน" "ประมวญวัน" และ "นิกร" และเริ่มมีชื่อเสียงจากเรื่อง "สุดหล้าฟ้าเขียว" ส่งเข้าประกวดรางวัลโบแดง ของหนังสือ "นิกรวันอาทิจ" เมื่อ พ.ศ. 2486 และได้รับรางวัลชนะเลิศ

ชาลี เอี่ยมกระสินธุ์ เริ่มเขียนเรื่องเกี่ยวกับป่าดงดิบตั้งแต่ พ.ศ. 2493 โดยได้รับมอบหมายให้นำบันทึกเรื่องราว มาเรียงเรียงใหม่เป็นสำนวนของตัวเอง ตีพิมพ์ใน "พิมพ์ไทยรายวัน" เป็นบรรณาธิการ ชื่อเรื่อง "สิบห้าวันในป่ากะเหรี่ยง" โดยที่เจ้าตัวไม่เคยเข้าป่ามาก่อน และทำให้ต้องค้นคว้าเกี่ยวกับการเดินป่า ล่าสัตว์ และเขียนนวนิยายในแนวนี้ต่อมาอีกเป็นจำนวนมาก เรื่องที่มีชื่อเสียง เช่น  
* ชุมนุมฟ้าผ่า ตีพิมพ์ใน ปิยมิตรรายสัปดาห์
* โป่งผี ตีพิมพ์ใน สกุลไทยรายสัปดาห์
* เรื่องสมิงไพร ไพรมัจจุราช ไพรภยัคฆ์ ตีพิมพ์ใน เพลินจิตต์สามรส รายวัน
* ไพรผาดำ ตีพิมพ์ใน นครไทยเบื้องหลังข่าว

## อ้างอิง

* 
* ชาลี เอี่ยมกระสินธุ์ ดำรงค์ แสงชูวงศ์ 2 นักนิยมไพรร่วมกันจารึกความทรงจำจากป่าในอดีต นิตยสารผู้จัดการ พฤศจิกายน 2534

หมวดหมู่:นักเขียนนวนิยายชาวไทย
หมวดหมู่:นักหนังสือพิมพ์ชาวไทย
หมวดหมู่:บุคคลจากอำเภอเมืองประจวบคีรีขันธ์
หมวดหมู่:ศิลปินจากจังหวัดประจวบคีรีขันธ์
หมวดหมู่:ข้าราชการพลเรือนชาวไทย
เกมกลคนอัจฉริยะ R

**เกมกลคนอัจฉริยะ R** () เป็นการ์ตูนมังกะ ที่เป็นเนื้อหาต่อเนื่องกับยูกิโอ ดูเอลมอนสเตอร์ โดยตีพิมพ์ทางนิตยสารวีจัมป์ส่วนประเทศไทยจะอยู่ในนิตยสารซีคิดส์

## เนื้อเรื่องย่อ
หลังจบศึก Battle city พวกยูกิอยู่ระหว่างพักผ่อนไม่นาน แต่บริษัทI2(Industrial Illusions)มีเทนมะ ยาโคเป็นผู้คุมบังเหียน ได้เข้ายึดบริษัทไคบะคอเปอเรชั่นและเริ่มคุกคามพวกยูกิ จับตัวอันซุไปเป็นตัวประกัน เพื่อประกอบพิธีคืนชีพเปกาซัส และเค้ายังเป็นผู้ครอบครองการ์ด 3 เทพปีศาจ ที่อันตรายใช้ต่อกรกับ 3 เทพ

## ตัวละคร
#### ตัวละครหลัก
* มุโต้ ยูกิ
* มาซากิ อันซุ
* โจวโนะอุจิ คัตสึยะ
* ฮอนดะ ฮิโรโตะ
* ไคบะ เซโตะ
* ไคบะ โมคุบะ
* เทนมะ ยาโค - มีโปรเจ็กต์ R-A (การคืนชีพของอวาตาร) โดยเข้าใจว่ายูกิเป็นผู้ฆ่าเปกาซัส เจ ครอฟอร์ด จึงจับตัวมาซากิ อันซุมาเพื่อเป็นร่างในการคืนชีพของเปกาซัส ซึ่งวิธีที่จะนำตัวอันซุกลับมาต้องสู้ชนะเทพของยาโค โดยมีการ์ดโปรเฟสเซอร์ขวางตามบล็อกต่างๆของไคบะ คอเปอเรชั่น
* เทนมะ เก็กโค - พี่ชายฝาแฝด ของเทนมะ ยาโค ตอนแรกถูกน้องชายควบคุมด้วยพลังของ เดร็ดรูท แต่ด้วยการดูเอลกับ ยูกิ ทำให้หลุดจากการควบคุม และร่วมมือกับพวกยูกิ

* เปกาซัส เจ ครอฟอร์ด
:ประธานบริษัทI2 คนก่อน ผู้ให้กำเนิดเกม Duel monster หลังแพ้ให้มุติยูกิ ก็ล้มเลิกแผนยึดไคบะคอเปอเรชั่น แต่ถูกสังหาร
* คีส ฮาวาร์ด (Bandit คีส)
:นักล่าเงินรางวัลอันดับ 1 ของอเมริกา ในศึกduelist kingdom หลังจากแพ้โจโนะอุจิ ก็ไปหวังฆ่าเปกาซัส แต่ถูกเกมลงทัณฑ์ของเปกาซัสจนเสียชีวิต โดยศพถูกเทนมะ ยาโคใช้เป้นหนูทดลองคืนชีพสำเร็จ กับเป่าหูว่ายูกิฆ่าเปกาซัส เพื่อหวังแก้แค้น โจโนะอุจิ ได้เกณฑ์ Card Professors Guild 13 คนมาให้รวมทีม แต่พอโดนดูถูกจากริชชี่ จึงมาแก้แค้นกับชนะ ใช้การ์ดเทพปีศาจ Eraser ชิง Black Dueldisk มาท้าสู้ตัดสินกับโจโนะอุจิแพ้กับหมดสภาพไป แต่โจโนะอุจิได้คืนการ์ดไทม์แมชชีนให้เพื่อเตือนสติ
## การ์ดเทพที่ปรากฏในเรื่อง
* มังกรเทพราห์ เอฟเฟค พลังโจมตี/ป้องกัน เท่ากับจำนวนค่าพลังโจมตีของตัวที่สังเวย3ตัวมารามกันเช่น ATK2000+ATK2000+ATK2000=ATK6000 (สามารถสละ LP จนเหลือ 1 และเอาไปเพิ่มให้เทพราห์เช่น ATK6000+LP3999=ATK9999)
* เทพพู้พิทักษ์โอเบลิสค์ พลังโจมตี/ป้องกัน 4000 เอฟเฟค สังเวยมอนสเตอร์ 2 ตัวขณะการ์ดใบนี้โจมตีพลังโจมตีไร้ขีดจำกัด
* มังกรฟ้าโอชิริส เอฟเฟค พลังโจมตี/ป้องกัน เท่ากับการ์ดบนมีอ x 1000
* เทพปีศาจเดวิลอเวตาร์ เอฟเฟค พลังโจมตี/ป้องกัน เท่ากับ พลังโจมตีของตัวที่มีพลังโจมตีมากสุด +1 [ในการ์ดที่ทำเขียน100]
* เทพปีศาจเดร็ดรูท เอฟเฟค  พลังโจมตี/ป้องกัน 4000 เอฟเฟค มอนสเตอร์อีกฝ่ายพลังโจมตีและพลังป้องกันลดลงเหลือครึ่งหนึ่ง
* เทพปีศาจอิเรเซอร์ เอฟเฟค พลังโจมตี/ป้องกัน x 1000 จำนวนการ์ดบนสนามอีกฝ่ายและถ้าการ์ดใบนี้ลงสุสานทำลายการ์ดทุกใบบนสนาม

## อ้างอิง

* หนังสือการ์ตูนเกมกลคนอัจฉริยะ R (สนพ.สยามอินเตอร์คอมมิคส์)

หมวดหมู่:มังงะที่ตีพิมพ์ในปี พ.ศ. 2547
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวบันเทิงคดีแนววิทยาศาสตร์
เมย์

**เมย์** (May) หรือ **เมอิ** (Mei) หรือ **เหมย์** (Mei / Mui)  อาจหมายถึง
* เมย์ (ชื่อ) ที่มาของชื่อต้น และ ผู้คนที่ใช้ชื่อต้นนี้
* เมย์ (นามสกุล) ที่มาของนามสกุล และ ผู้คนที่ใช้นามสกุลนี้
* พระนามในสูติบัตรของสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี
* บารอนเมย์ ตำแหน่งหนึ่งในสหราชอาณาจักร

; ความหมายในภาษาอังกฤษ
* แปลว่า เดือนพฤษภาคม 
* แปลว่า อาจจะ,  บางที 

## บุคคล
* เมย์ เฟื่องอารมย์ (May Feungarom)
* พิชญ์นาฏ สาขากร
* ภัทรวรินทร์ ทิมกุล
* บัณฑิตา ฐานวิเศษ
* พิชญ์นาฏ สาขากร
* รัชนก อินทนนท์
* เมอิ นางาโนะ (Mei Nagano)
* เมอิ ชิบาตะ (Mei Shibata)
* เมอิ โอกาดะ (Mei Okada)
* เหมย์ หลานฟาง (Mei Lanfang)
* เหมย์ เยี่ยนฟาง (Anita Mui)
* เทรีซา เมย์ (Theresa May)
* เมย์ โตโรก ฟอน เซนโดร (May Torok von Szendro)
* เมย์ คาลามาวี (May Calamawy)

## ตัวละครในบันเทิงคดี
* เมย์ - ตัวละครจากเรื่องดั๊กเทลส์
* เหมย (Mei) - ตัวละครจากเรื่องโอเวอร์วอตช์
* ป้าเมย์ - ตัวละครจากเรื่องสไปเดอร์-แมน
* เมย์ หรือ ฮารุกะ (โปเกมอน) - ตัวละครจากเรื่องโปเกมอน
* เมย์ ลี (May Lee) - ตัวละครจากเรื่องเดอะคิงออฟไฟเทอส์
* เทรุมิ เมย์ (Mei Terumi) - ตัวละครจากเรื่องนินจาคาถาโอ้โฮเฮะ
* เมลินดา เมย์ (Melinda May) - ตัวละครจากจักรวาลภาพยนตร์มาร์เวล
* ฮัตสึเมะ เมย์ (Mei Hatsume) - ตัวละครจากเรื่องมายฮีโร่ อคาเดเมีย
* เมย์ ชาง (May Chang) หรือ เหม่ย จาง (Mei Chan) - ตัวละครจากเรื่องแขนกล คนแปรธาตุ
* หลี่ เหมย์ (Li Mei) - ตัวละครจากเรื่องมอร์ทัลคอมแบต

## ดูเพิ่ม
* 
* 
* 
* ออกัส (แก้ความกำกวม)
* จูน (แก้ความกำกวม)

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:ชื่อภาษาญี่ปุ่น
หมวดหมู่:ชื่อบุคคลจีน
หมวดหมู่:ชื่อบุคคลไทย
หมวดหมู่:ชื่อเล่น
หมวดหมู่:นามสกุล
หมวดหมู่:นามสกุลเยอรมัน
หมวดหมู่:นามสกุลอังกฤษ
หมวดหมู่:นามสกุลจีน
หมวดหมู่:นามสกุลอิตาลี
ละครจักร ๆ วงศ์ ๆ

[thumb|250px|[พระสุธน-มโนราห์ ในปี พ.ศ. 2531]]

**ละครจักร ๆ วงศ์ ๆ** เป็นชื่อเรียกละครโทรทัศน์ไทยที่ว่ากันว่าเกือบทั้งหมดมาจากนิทานพื้นบ้าน เล่ากันแบบปากต่อปากหรือมุขปาฐะ จะแตกต่างกันในรายละเอียดที่คนเล่าสอดแทรกสิ่งที่ตัวเองรู้ในแต่ละท้องถิ่น มักมีโครงเรื่องคล้าย ๆ กัน เช่น เจ้าชายพลัดพรากจากบ้านเมือง ต้องออกเดินทางผจญภัย พบนางเอก และต่อสู้กับตัวร้ายซึ่งส่วนมากคือยักษ์ หรืออาจมีเนื้อหาในเชิง พระเอกถูกใส่ร้ายเป็นตัวกาลกิณีบ้านเมือง ต้องถูกเนรเทศเข้าป่า ได้เรียนวิชากับพระอาจารย์หรือฤๅษี ก่อนมาเจอกับนางเอก และกลับมากอบกู้บ้านเมืองสำเร็จ กล่าวคือมีเนื้อหา "เรียนวิชา-ฆ่ายักษ์-ลักนาง" เป็นส่วนใหญ่

ในสมัยก่อนจะทำเป็นภาพยนตร์ เรียกว่า หนังจักร ๆ วงศ์ ๆ ใช้ฟิล์ม 16 มม. แต่ต่อมาเปลี่ยนมาเป็นการอัดวิดีโอ และเปลี่ยนมาเป็นละครจักร ๆ วงศ์ ๆ ทางโทรทัศน์ แล้วจึงมาเป็นละครพื้นบ้าน ซึ่งเป็นละครลักษณะเดียวกัน

ในปัจจุบัน ดีด้า วิดีโอ โปรดักชั่น เป็นผู้ผลิตละครค่ายเดียวเท่านั้นที่ผลิตละครจักร ๆ วงศ์ ๆ ผ่านทางช่อง 7 เอชดี โดยผลิตในนามสามเศียร

ในสมัยนั้นในช่วงที่มีการแข่งขันในด้านละครจักร ๆ วงศ์ ๆ ทั้ง 6 ช่องรายการ มักจะแข่งขันกันที่เวลา ฐานการรับชม และการออกอากาศเป็นส่วนใหญ่ แต่ในปัจจุบันนี้เหลือเพียงช่อง 7 เอชดีเท่านั้นที่ยังออกอากาศละครจักร ๆ วงศ์ ๆ อยู่ ส่วนช่องที่เหลือได้ยุติการออกอากาศไปแล้วเนื่องจากฐานการรับชมมีน้อย

## เกร็ดข้อมูล
* ตัวละครจักร ๆ วงศ์ ๆ ที่สร้างสีสันให้กับละครทุกเรื่อง คือ น้าผี ซึ่งจะพบได้เป็นบางเรื่อง และเสียงประจำตัวละครคือเสียงระนาด ซึ่งเป็นเสียงจากการขยับของโครงกระดูกจนมีเสียงระนาดขึ้น นอกจากนั้น น้าผีมักจะใช้ใบบัวใบใหญ่แทนการใช้ร่ม เป็นตัวละครให้เพิ่มสีสันให้ผู้ชม

## ดูเพิ่ม
* รายชื่อละครโทรทัศน์จักร ๆ วงศ์ ๆ

## อ้างอิง

## แหล่งข้อมูลอื่น
* เจาะลึกละครจักร ๆ วงศ์ ๆ 

หมวดหมู่:ละครโทรทัศน์ไทย
ฟอราเมน ซีกัม

**ฟอราเมน ซีกัม** (foramen cecum) เป็นช่องที่เกิดจากรอยเว้าเล็กๆ ที่ปลายสุดของสันหน้าผาก (frontal crest) ของกระดูกหน้าผาก (frontal bone) ซึ่งเกิดข้อต่อกับกระดูกเอทมอยด์ (ethmoid)

ช่องดังกล่าวมีขนาดที่แปรผันไปตามแต่ละบุคคล และมักจะผ่านเข้าออกไม่ได้ เมื่อช่องนี้เปิดจะเป็นทางผ่านของหลอดเลือดดำจากจมูกไปยังซุพีเรียร์ ซาจิตตัล ไซนัส (superior sagittal sinus) บริเวณนี้มีความสำคัญทางคลินิกคือเมื่อเกิดการติดเชื้อที่จมูกหรือบริเวณใกล้เคียง อาจผ่านเข้าไปยังเยื่อหุ้มสมอง บริเวณนี้จึงรู้จักกันในชื่อ "สามเหลี่ยมอันตรายของใบหน้า" (danger triangle of the face)

## ภาพอื่นๆ

 Image:Gray568.png|ภาพตัดแบ่งซ้ายขวาของกะโหลกศีรษะ แสดงแอ่งเลือดดำของเยื่อดูรา


## ดูเพิ่ม
* รูของกะโหลกศีรษะ

## แหล่งข้อมูลอื่น
* Embryology at Temple parch98/ARCHII97/sld004 
*  look for #2
* 

หมวดหมู่:กะโหลกศีรษะ
หมวดหมู่:รูของกะโหลกศีรษะ
นิ้ว (อวัยวะ)

thumb|นิ้วมือทั้งห้าของมนุษย์
**นิ้ว** () เป็นอวัยวะของมนุษย์ที่อยู่ปลายสุดของมือหรือเท้า แบ่งออกเป็น
* นิ้วมือ (fingers) อยู่ปลายสุดของมือ ช่วยในการหยิบจับและรับสัมผัส ในมนุษย์จะมีนิ้วมือข้างละ 5 นิ้ว ได้แก่
** นิ้วหัวแม่มือ หรือ นิ้วโป้ง (thumb)
** นิ้วชี้ (index finger)
** นิ้วกลาง (middle finger)
** นิ้วนาง (ring finger)
** นิ้วก้อย (little finger)
* นิ้วเท้า (toes) อยู่ปลายสุดของเท้า ในสัตว์บางชนิดมีหน้าที่ช่วยในการเดิน ในมนุษย์จะมีนิ้วเท้าข้างละ 5 นิ้ว ได้แก่
** นิ้วหัวแม่เท้า (big toe)
** นิ้วชี้ (index toe)
** นิ้วกลาง (middle toe)
** นิ้วนาง (fourth toe)
** นิ้วก้อย (little toe)

หมวดหมู่:กายวิภาคศาสตร์ของมนุษย์
หมวดหมู่:อวัยวะ
ส่วนยื่นกระดูกหน้าผากจดกระดูกโหนกแก้ม

**ส่วนยื่นกระดูกหน้าผากจดกระดูกโหนกแก้ม** (zygomatic process of frontal bone) เป็นส่วนหนึ่งของส่วนยื่นจดกระดูกโหนกแก้ม หรือไซโกมาติก โพรเซส (zygomatic process) ซึ่งเกิดจากกระดูกหน้าผาก (frontal bone)

ปลายด้านข้างของขอบเหนือเบ้าตา (supraorbital margin) ของกระดูกหน้าผากจะบรรจบเป็นส่วนยื่นไปด้านข้างและด้านล่างจดกระดูกโหนกแก้ม ซึ่งมีลักษณะแข็งแรงและนูนเด่น และเกิดข้อต่อกับกระดูกโหนกแก้ม (zygomatic bone)

## ภาพอื่นๆ

 Image:Gray134.png|กระดูกหน้าผาก มุมมองจากด้านนอก


## แหล่งข้อมูลอื่น
* Photo - look for #6
* 

หมวดหมู่:กะโหลกศีรษะ
อารีย์ ลีวีระ

**อารีย์ ลีวีระ** (พ.ศ. 2456 – 9 มีนาคม พ.ศ. 2496) เป็นนักเขียนและนักหนังสือพิมพ์ชาวไทย ดำรงตำแหน่งผู้อำนวยการบริษัทไทยพาณิชย์ เจ้าของกิจการหนังสือพิมพ์ *สยามนิกร* และ *พิมพ์ไทย* และดำรงตำแหน่งนายกสมาคมหนังสือพิมพ์แห่งประเทศไทย 2 สมัย ระหว่าง พ.ศ. 2491–2494

## ประวัติ
อารีย์ ลีวีระ จบการศึกษาอักษรศาสตร์จากมหาวิทยาลัยเอ้หมึงแห่งชาติ (National University of Amoy) ประเทศจีน และสอนภาษาจีนที่โรงเรียนเผยอิง และโรงเรียนฮั่วเฉียว ใช้เวลาว่างเขียนบทความ ข่าว และสารคดีให้แก่หนังสือพิมพ์จีนหลายฉบับ แล้วเริ่มเป็นนักข่าวประจำหนังสือพิมพ์ *หมินก๊กยิเป้า* และ *จงฮัวหมินเป้า* และร่วมกับเพื่อนออกหนังสือพิมพ์จีนชื่อ *เสียนจิงสีเป้า* แต่ทำได้ไม่นานก็เลิกกิจการ 

## งานการเมือง
หลังสงครามโลกครั้งที่สอง อารีย์ ลีวีระ ร่วมกับญาติ เข้าซื้อกิจการบริษัทไทยพาณิชย์ เจ้าของกิจการหนังสือพิมพ์ *สยามครอนิเคิล* (Siam Chronicle), *สยามนิกร*, *ไทยเสรี*, และ *สตรีไทย* จากพระยาปรีชานุสาสน์ (เดิมคือ บริษัท สยามพาณิชยการ) แต่กิจการไม่ดีต้องยุบเลิกเหลือเพียงฉบับเดียวคือ *สยามนิกร* และได้ออกหนังสือพิมพ์ฉบับใหม่ คือ *พิมพ์ไทย* เมื่อวันที่ 15 ตุลาคม พ.ศ. 2489 มีนโยบายมุ่งเน้นให้เสนอข่าวอย่างอิสระ ไม่เกี่ยวข้องกับพรรคการเมือง

อารีย์ถูกจับกุมพร้อมกับนักหนังสือพิมพ์อีกหลายคนเมื่อวันที่ 10 พฤศจิกายน พ.ศ. 2495 เนื่องในคดีกบฏสันติภาพ และได้รับการปล่อยตัวเมื่อวันที่ 6 กุมภาพันธ์ พ.ศ. 2496 หลังได้รับอิสรภาพ อารีย์ เข้าพิธีมงคลสมรสกับคนรัก คือ นางสาวกานดา บุญรัตน์ เมื่อวันที่ 23 กุมภาพันธ์ พ.ศ. 2496 และเดินทางไปดื่มน้ำผึ้งพระจันทร์ที่ชายทะเลบ้านหนองแก อำเภอหัวหิน จังหวัดประจวบคีรีขันธ์

## การเสียชีวิต
วันที่ 9 มีนาคม พ.ศ. 2496 อารีย์ ลีวีระ ถูกปืนยิงเสียชีวิตที่เรือนพัก ณ บ้านหนองแก อำเภอหัวหิน จังหวัดประจวบคีรีขันธ์ ผู้ยิงเป็นตำรวจยศสิบโท 1 นาย และพลตำรวจอีก 4 นาย จากกองกำกับการจังหวัดกาญจนบุรี ซึ่งอ้างคำสั่งของ พันตำรวจโท ศิริชัย กระจ่างวงศ์ หนึ่งในตำรวจอัศวินแหวนเพชรลูกน้อง พลตำรวจเอก เผ่า ศรียานนท์ การสอบสวนใช้เวลากว่าครึ่งปี ที่สุดแล้วพนักงานสอบสวนลงความเห็นว่า หลักฐานไม่พอฟ้องตำรวจทั้ง 5 นาย และพนักงานอัยการก็มีคำสั่งไม่ฟ้อง 

อารีย์ และกานดา ลีวีระ มีบุตรสาวคนเดียว ชื่อ พลตรีหญิง แพทย์หญิง อารียา ลีวีระ (เทพชาตรี) จบแพทยศาสตรบัณฑิต คณะแพทยศาสตร์ศิริราชพยาบาล มหาวิทยาลัยมหิดล

## อ้างอิง

หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:สมาชิกขบวนการเสรีไทย
หมวดหมู่:ชาวไทยที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:ชาวไทยในสงครามโลกครั้งที่สอง
รอยเว้ารับกระดูกเอทมอยด์

**รอยเว้ารับกระดูกเอทมอยด์** () เป็นรอยเว้าที่แยกระหว่างระนาบเบ้าตาทั้ง 2 ข้าง มีรูปร่างเป็นสี่เหลี่ยมผืนผ้า และประกบรับกับแผ่นกระดูกพรุน (cribriform plate) ของกระดูกเอทมอยด์ (ethmoid)

ขอบของรอยเว้านี้จะมีลักษณะเป็นโพรงอากาศครึ่งโพรง ซึ่งจะรวมกับอีกครึ่งโพรงบนพื้นผิวด้านบนของกระดูกเอทมอยด์ ประกอบเป็นโพรงอากาศเอทมอยด์ (ethmoidal air cells)

หมวดหมู่:กะโหลกศีรษะ